ভাইকিং কর্মসূচি

ভাইকিং কর্মসূচি ছিল মার্কিন যুক্তরাষ্ট্রের দ্বারা উৎক্ষিপ্ত এক জোড়া মহাকাশ সন্ধানী ভাইকিং ১ ও ভাইকিং ২ দিয়ে গঠিত মহাকাশ অনুসন্ধান কর্মসূচি। কর্মসূচির অংশ হিসেবে মহাকাশ সন্ধানী যান দুইটিকে মঙ্গল গ্রহে প্রেরণ করা হয়। প্রতিটি ভাইকিং মহাকাশযান দুইটি প্রধান অংশ নিয়ে গঠিত ছিল: ১) আবর্তন যান (অরবিটার), যা মঙ্গল গ্রহের পৃষ্ঠদেশের আলোকচিত্র গ্রহণ করার উদ্দেশ্যে পূর্ব-পরিকল্পিত একটি কক্ষপথে গ্রহটিকে প্রদক্ষিণ করত, এবং ২) একটি অবতরণ যান (ল্যন্ডার), যা মঙ্গল গ্রহের পৃষ্ঠে নেমে সেটি অধ্যয়ন করার জন্য নকশা করা হয়েছিল।

ভাইকিং-১ সন্ধানীটিকে ১৯৭৫ সালের ২০শে আগস্ট এবং ভাইকিং-২ সন্ধানীটিকে ১৯৭৫ সালের ৯ই সেপ্টেম্বর টাইটান ৩ই নামক রকেটের সাহায্যে উৎক্ষেপণ করা হয়। ভাইকিং-১ ১৯৭৬ সালের ১৯শে জুন এবং এর কিছুদিন পর ১৭ই আগস্ট ভাইকিং-২ মঙ্গলের কক্ষপথে পৌঁছায়। প্রায় ১ মাসেরও বেশি সময় ধরে মঙ্গল গ্রহকে প্রদক্ষিণ করার পর উভয় সন্ধানীকেই মঙ্গল গ্রহে অবতরণ করানো হয়। প্রথমে ভাইকিং-১ ১৯৭৬ সালের ২০ই জুলাই  মঙ্গলের মাটি স্পর্শ করে এবং এরপর ৩রা সেপ্টেম্বর ভাইকিং-২ অবতরণ করে সেটির সাথে মিলিত হয়।

সর্বসাকুল্যে এই কর্মসূচিটিতে ১০০ কোটি মার্কিন ডলার খরচ হয়, যা বর্তমানে প্রায় ৫০০ কোটি মার্কিন ডলারের সমতুল্য।

 বৈজ্ঞানিক লক্ষ্য 
 মঙ্গল গ্রহের উচ্চ বিভেদন-মাত্রার (রেজোলিউশন) আলোকচিত্র গ্রহণ 
 মঙ্গল গ্রহের ভূমি ও বায়ুমণ্ডলের গঠন সম্পর্কে জ্ঞান আহরণ 
 মঙ্গল গ্রহে প্রাণের অস্তিত্ব অনুসন্ধান

 ভাইকিং আবর্তন যান 
দুইটি ভাইকিং আবর্তন যানের প্রধান লক্ষ্য ছিলো মঙ্গল গ্রহের পৃষ্ঠে ভাইকিং অবতরণ যানগুলিকে নামানো।  ভাইকিং আবর্তন যানগুলি নিজস্ব ভর ছিলো ৩৫২৭ কেজি এবং এগুলো থেকে যে অবতরণ যানগুলি নামানো হয়েছিল তাদের ভর ছিলো প্রায় ৬০০ কেজি। অষ্টভুজাকৃতি আবর্তন যানগুলির সাথে চারটি সৌর প্যনেল যুক্ত ছিলো।

 ভাইকিং অবতরণ যান 
বাম|থাম্ব|শিল্পী ডেভিসের চিত্রে একটি ভাইকিং যান
প্রতিটি ষড়ভুজ আকৃতির অবতরণ যান অ্যালুমিনিয়াম দ্বারা তৈরি এবং এদের তিনটি করে বর্ধিত পা ছিল। প্রতিটি অবতরণ যানকে তাপ প্রতিরোধক বর্ম (হিট শিল্ড) দ্বারা মুড়ে দেওয়া হয়েছিল। এই বর্মটি একদিকে উচ্চ তাপমাত্রা থেকে যানগুলিকে রক্ষা করেছিল, অন্যদিকে মঙ্গলের বায়ুমণ্ডলে প্রবেশের সময় এগুলির গতি ধীর করে দিয়েছিল।

 অভিযানের সমাপ্তি  
যানগুলি তাদের কর্মমেয়াদের শেষে একের পর এক বিকল হয়ে গিয়েছিল। 
 মহাকাশযান আগমনের তারিখ  বন্ধ হওয়ার তারিখ  জীবনকাল  ব্যর্থতার কারণ  ভাইকিং 2 আবর্তন যান  ৭ই আগস্ট, ১৮৭৬  ২৫শে জুলাই, ১৯৭৮ ১ বছর, ১১ মাস, ১৮ দিন  প্রচালন ব্যবস্থাতে জ্বালানি নিঃসরণের কারণে বন্ধ করে দেওয়া হয়   ভাইকিং ২ অবতরণ যান  ৩রা সেপ্টেম্বর, ১৯৭৬  ১১ই এপ্রিল, ১৯৮০  ৩ বছর, ৭ মাস, 8 দিন  তড়িৎকোষ (ব্যাটারি) নষ্ট হয়ে যায়   ভাইকিং ১ আবর্তন যান  ১৯শে জুন, ১৯৭৬  ১৭ই আগস্ট, ১৯৮০ ৪ বছর, ১ মাস, ১৯ দিন  ইঞ্জিন বন্ধ হয়ে যায়   ভাইকিং ১ অবতরণ যান  ২০শে জুলাই, ১৯৭৬ ১৩ই নভেম্বর, ১৯৮২  ৬ বছর, ৩ মাস, ২২ দিন  সফটওয়্যার হালনাগাদের সময় বিদ্যুৎ সরবরাহ ও যোগাযোগ ব্যবস্থা বন্ধ হয়ে যায়  

 তথ্যসূত্র 

বিষয়শ্রেণী:নাসা কর্মসূচি
বিষয়শ্রেণী:মঙ্গল গ্রহে অভিযান
বিষয়শ্রেণী:জ্যোতিঃজীববিজ্ঞান